HUSORDENSREGLER FOR STIFTELSEN MOLDE UNGDOMSBOLIGER

1. GENERELT

Det er en viktig forutsetning for trivsel i et hus at alle som bor i huset bidrar til at det hersker ro og orden der til enhver tid

Leietakeren plikter å følge bestemmelsene i husordensreglene, og er også ansvarlig for at ordensreglene blir overholdt av husstanden og andres om gis adgang til leiligheten. Husordenen skal sikre beboerne orden, ro og hygge i hjemmene. Gjentatte brudd på husordensreglene kan føre til oppsigelse av leieforholdet.

2 UTEOMRÅDENE

Plener og beplantninger må vernes. Flaggstenger, skilter, antenneanlegg o.l. må ikke settes opp etter samtykke.

3 RO I LEILIGHETEN

Det skal i alminnelighet herske ro i leiligheten fra kl 23.00 til kl 07.00. Radio, TV, stereo må dempes så ikke øvrige beboere forstyrres. Musikk- eller sangundervisning må godkjennes av styret.

4 DYREHOLD

Det er ikke tillatt å holde dyr i leiligheten. Styret i stiftelsen kan gjøre unntak fra denne bestemmelsen etter skriftlig søknad. Blir det gitt tillatelse kan styret inndra denne når det er saklig grunn for det.

5 PARKERING

Biler skal parkeres på opparbeidet parkeringsplass. Beboerne må gjøre sine besøkende oppmerksom på disse bestemmelser.

6 FELLESAREALER/ DUGNADSPLIKT

Ansvaret for plenklipping, nødvendig manuell snørydding, rydding og renhold av uteområder påhviler beboerne. Ansvaret for å holde orden på gressplen og blomsterbed foran leilighetene i 1. etasje påhviler beboerne i de respektive leilighetene.

7 RENOVASJON / RENHOLD

Beboerne har ansvar for renhold av ganger, trapper, andre fellesarealer og avfallscontainerne. Hver beboer har ansvar for å plassere husholdets avfall i merkede containere i avfallshuset.

8 INDRE VEDLIKEHOLD/ BYGNINGSMESSIGE FORANDRINGER

Det vises til leiekontraktens bestemmelser for vedlikeholdsplikt.

9 BAD/WC/LEDNINGER

Alle rom må holdes såpass oppvarmet at vannet i ledningene ikke fryser. Ingen kan nekte adgang til leiligheten for å forebygge eller begrense skader som måtte oppstå på grunn av frost eller annet. Klosett må brukes med omtanke slik at ledningene ikke tilstoppes.

10 TILLITSVALGTORDNING

Det skal velges/ oppnevnes tillitsvalgte blant beboerne.

11 FRAMLEIE

Framleie av leilighet i stiftelsen vil som hovedregel ikke være tillatt.

12 MELDINGER/ HENVENDELSER

Meldinger fra styret eller i MOBO ved rundskriv, gjelder på samme vis som husordenens bestemmelser som er en del av leiekontrakten. Klage til styret i anledning husordenen skal være skriftlig og sendes til MOBO.

Husordensreglene kan endres av styret i stiftelsen

13 TVISTER

Mulige tvister i forbindelse med husordensreglene eller forståelsen av disse avgjøres med bindende virkning av styrene i fellesskap.

Molde, september 2001

Styret i Stiftelsen Molde Ungdomsboliger